In partea de est a Bucurestiului, in sectorul 2, undeva la marginea vechiului oras, se gaseste cartierul Vatra Luminoasa - o zona frumoasa, linistita, cocheta si plina de verdeata.

Cartierul este asezat de o parte si de alta a strazii Vatra Luminoasa, are la nord soseaua Iancului, la sud strada Maior Coravu, la vest soseaua Mihai Bravu si la est bulevardul Pierre de Coubertin.

Daca nu ati ajuns inca prin aceasta zona a Bucurestiului, va recomandam s-o luati la pas si sa va pierdeti pe stradutele cu case si parculete. Nu o sa va mai vina sa plecati.

Asa cum se poate vedea si din pozele (minunate) facute de Damian Horațiu Sultănoiu (pentru pagina Vatra Luminoasa) intreaga zona este un amestesc de blocuri si case vechi, peste care troneaza Arena Nationala si Turnul de parasutism.



foto: Damian Horațiu Sultănoiu / Vatra Luminoasa

Turnul de parasutism, un reper al orizontului Bucurestiului estic, a fost construit spre sfarsitul anilor 1950 si are 86 de metri in inaltime (aproape cat trei blocuri de 10 etaje puse unul peste altul).

Pentru a ajunge sus, trebuie urcat pe o scara utilitara, iar pe vremuri, parasutistii faceau concurs de viteza pe aceasta scara. Recordul a fost de 2:20 minute.



foto: Damian Horațiu Sultănoiu / Vatra Luminoasa

Cartierul a fost construit in primii ani de dupa cel de-al doilea razboi mondial, prin ‘46-’48, de catre comunisti. Asa isi aduc aminte locuitorii, istoria ne spune usor altceva:

"La 10 noiembrie 1938, bucurestenii au participat la inaugurarea celor 75 de locuinte noi pentru muncitori, construite in Vatra Luminoasa, si la punerea pietrei fundamentale a unui grup de alte 50 de locuinte, de catre Casa Constructiilor, cartierul extinzandu-se cu timpul si devenind una dintre asezarile civilizate ale Capitalei, prin inlocuirea caselor modeste cu prispa si cerdac.” (sursa).

Regina Elisabeta voia sa faca acest cartier pentru nevazatori, asadar casele erau mici, cochete, cu strazi nu foarte intortocheate.

Prin anii ’60 – ’70, au fost construite si "glorioasele" blocuri staliniste, tip cutie de chibrit.



foto: Damian Horațiu Sultănoiu / Vatra Luminoasa

Tot in zona Vatra luminoasa se afla si Parcul 23 August, cu alei curate, umbrite de copaci cu radacini intorocheate si despartite de peticele verzi cu lalele colorate si petunii jucause.

Parcul gazduieste restaurantul Riviera, dar si Centrul Cultural Mihai Eminescu.

La veghea statuii vesnic-tanarului Eminescu din fata centrului cultural fie se joaca fotbal cativa pustani, fie au loc targuri cu produse traditionale. Ca-n toate parcurile scaldate-n primavara, bancile sunt pline fie de cupluri de indragostiti, fie de bunici care asteapta diminuarea energiei nepotilor.



foto: Damian Horațiu Sultănoiu / Vatra Luminoasa

Arena Nationala este pentru unii dintre locuitorii acestui cartier blestem, iar pentru altii binecuvantare. Multi se plang de caderile de curent cauzate de noul stadion, altii de poluarea fonica si cei mai multi de aglomeratia pe care o aduce in cartier fiecare meci.

Cu bune, cu rele, Arena Nationala si Complexul Sportiv Lia Manoliu sunt doua simboluri ale cartierului si ale Bucurestiului.



foto: Damian Horațiu Sultănoiu / Vatra Luminoasa

De asemenea, este minunat sa mergi in week-end in zona din jurul stadionului (deschisa publicului) si sa vezi cata lume face sport.

Din pacate, pista de atletism din Complexul Sportiv Lia Manoliu nu mai poate fi folosita decat 2 ore pe zi.



foto: Damian Horațiu Sultănoiu / Vatra Luminoasa

Asa cum spuneam si la inceputul articolului, daca n-ati ajuns inca prin Vatra Luminoasa, urcati-va pe bicicleta si porniti in expeditie. Acest cartier va va oferi toate motivele sa iubiti un pic mai mult Bucurestiul.

Pana una-alta, puteti explora cartierul Vatra Luminoasa prin intermediul pozelor de pe pagina de Facebook dedicata acestui cartier.



foto: Damian Horațiu Sultănoiu / Vatra Luminoasa

Toate pozele au fost preluate cu acceptul autorului Damian Horațiu Sultănoiu